# Bogsch Árpád

### A Wikipédiából, a szabad lexikonból.

Bogsch Árpád (Arpad Bogsch) Budapest 1919. február 24. – 2004. szeptember 19): jogász, az ENSZ Szellemi Tulajdon Világszervezete (WIPO) magyar származású nyugalmazott főigazgatója.

## [szerkesztés] Pályájának kezdete

Tanulmányait a Pázmány Péter Tudomány Egyetemen végezte, Budapesten. Ezt követően 1941 és 1948 között Budapesten volt ügyvédjelölt. 1948 után külföldön élt. Előbb 1954-ig az UNESCO jogügyi munkatársa volt Párizsban, majd 1954 és 1963 között az Amerikai Egyesült Államok USA Szerzői Jogi Hivatal munkatársaként dolgozott. Felvette az amerikai állampolgárságot. A szellemi tulajdon kérdéseire szakosodott.

## [szerkesztés] A szellemi tulajdon világméretű oltalmáért

1963-tól 1973-ig előbb a Szellemi Tulajdon Védelmének Egyesített Nemzetközi Irodája (BIRPI), 1970-től a Szellemi Tulajdon Világszervezete WIPO (Genf) főigazgató-helyettese, 1973 és 1997 között főigazgatója volt. Kiemelkedő szerepe volt abban, hogy a WIPO 1974-ben az ENSZ szakosított intézményeinek sorába lépett. Az ENSZ-intézmény létrehozásán túl nemzetközi szerepének megerősítésében is nagy sikereket ért el. Kivételes diplomáciai érzékkel megtalálta intézménye feladatát a GATT helyébe lépő TRIPS Egyezmény eredményes végrehajtásában, a TRIPS Egyezményt kezelő Kereskedelmi Világszervezettel (World Trade Organization, WTO, szintén Genf) való együttműködésben. Bogsch Árpádnak ugyancsak nagy szerepe volt az 1980-as évek végétől kialakult számos független nemzetállam iparjogvédelmi jogalkotásának megteremtésében illetve a nemzeti hivatalok támogatásában. Ebben a tevékenységében - többek között - a magyar Bobrovszky Jenő segítette őt.

## [szerkesztés] Hazai elismerése

1991-ben az Eötvös Loránd Tudományegyetem (ELTE) tiszteletbeli díszdoktorává fogadta.

A lap eredeti címe "http://hu.wikipedia.org../../../b/o/g/Bogsch_%C3%81rp%C3%A1d_76db.html"

Kategória: Magyar jogászok

##### Views

- Szócikk
- Vitalap
- Aktuális változat

##### Keresés

##### Más nyelveken

- English